b"\n_START_ARTICLE_\nSanta Maria del Grauet\n_START_SECTION_\nDescripci\xc3\xb3\n_START_PARAGRAPH_\n\xc3\x89s una capella de planta rectangular, d'una sola nau d'estretes mides. En una restauraci\xc3\xb3 feta l'any 1979 es va suprimir l'absis, de planta semicircular, decorat amb arcuacions llombardes i tes petites finestres. A la fa\xc3\xa7ana de ponent es troba el campanar d'espadanya doble,b\xc3\xa9 que no es conserven les campanes. A la cara de migdia hi ha la porta d'entrada i una espitllera.\n_START_SECTION_\nHist\xc3\xb2ria\n_START_PARAGRAPH_\nLes restes que quedaven de l'absis, revelaven l'exist\xc3\xa8ncia d'una primitiva esgl\xc3\xa9sia, datable del segle XI, que hom creu formava part d'un petit priorat o convent. L'edifici actual \xc3\xa9s del segle XII o XIII, b\xc3\xa9 que molt modificat el 1544, quan es va refer part de la nau. \xc3\x89s sufrag\xc3\xa0nia de la seva ve\xc3\xafna de Sant Mart\xc3\xad de Ma\xc3\xa7ana, del terme de Rubi\xc3\xb3."